Jasnaja Poljana

Jasnaja Poljana (Я́сная Поля́на) er et tidligere gods i Russland som frem til 1921 tilhørte Tolstojslekten, og et lite landsbysamfunn i tilknytning til godset. Det ligger 12 km. sørvest for Tula vest i Russland og ca. 200 km. fra Moskva. Godset er forfatteren Lev Tolstojs fødested, der hvor han skrev Krig og fred og Anna Karenina, og der han er begravet. Lev Tolstoj kalte Jasnaja Poljana sin «utilgjengelige litterære festning».Suzanne Massie, Land of the Firebird, s. 308

I 1921, etter den russiske revolusjon, ble godset nasjonalisert. Det ble samme år etablert et museum for Lev Tolstoj i familiens tidligere hjem, med Tolstojs datter Alexandra Tolstaja som direktør. Hun emigrerte til USA i 1929 og grunnla Tolstoy Foundation der. Også resten av Tolstojfamilien emigrerte til andre land.

I dag er Jasnaja Poljana og Tolstoj-museet et populært reisemål for mange turister.

Referanser

 Eksterne lenker 


Kategori:Tula oblast